Λευκοχώρι Αρκαδίας

Το Λευκοχώρι, παλαιότερα γνωστό ως Ρεκούνι, είναι χωριό του Νομού Αρκαδίας, το οποίο υπάγεται στον Δήμο Γορτυνίας.Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα «Καλλικράτης» (Νόμος 3852/2010 - Σε ισχύ από 1/1/2011)

Ο οικισμός έχει πληθυσμό 36 κατοίκους σύμφωνα με την απογραφή του 2021 και αποτελεί έδρα της ομώνυμης Τοπικής Κοινότητας όπου σε αυτήν ανήκουν και οι οικισμοί Τουθόα και ΦούσκαρηΕ.Ε.Τ.Α.Α. - Διοικητικές μεταβολές Κοιν. Λευκοχωρίου. και η οποία έχει συνολικό πληθυσμό 132 κατοίκους.

 Τοποθεσία 
Βρίσκεται χτισμένο σε υψόμετρο περίπου 580 μέτρωνΥπολογισμός υψομέτρου από διεύθυνση στον χάρτη. σε βουνοπλαγιά επί της βόρειας πλευράς του φαραγγιού του Τουθόα ποταμού (Λαγκαδινό ρέμα), καθώς και σε απόσταση περίπου 8 χιλιομέτρων δυτικά από τα Λαγκάδια.Χιλιομετρικές αποστάσεις μέσω του οδικού δικτύου, βασισμένες σε στοιχεία από τους Χάρτες της Google Επίσης, απέχει από τα Τρόπαια, όπου βρίσκονται προς τα βόρεια-βορειοδυτικά, περίπου 10 χιλιόμετρα.

Μέρος του οικισμού βρίσκεται επί της Εθνικής Οδού Πύργου-Τριπόλεως (μέσω Αρχαίας Ολυμπίας και Βυτίνας).

 Δημογραφικά στοιχεία 
Η εξέλιξη του πληθυσμού του οικισμού, σύμφωνα με τις εθνικές απογραφές των τελευταίων τριών δεκαετιών, έχει ως εξής:
 Έτος  Πληθυσμός 1991  312 2001  160 2011  67 2021  36

 Λοιπά στοιχεία 
Η κεντρική εκκλησία του χωριού είναι αφιερωμένη στον Άγιο Δημήτριο (πολιούχος του χωριού).

Στο χωριό υπάρχει και λαογραφικό μουσείο που συστεγάζεται σε κτίριο μαζί με το τοπικό ιατρείο. Στην περιοχή υπάρχουν: νερόμυλος, νεροτριβή, δύο πετρόχτιστα γεφύρια και παραδοσιακά πέτρινα σπίτια και βρύσες.

Λευκοχωρίτες έχουν ιδρύσει το έτος 1947 την Ένωση Απανταχού Λευκοχωριτών «Ο Άγιος Δημήτριος», η οποία εδρεύει-στεγάζεται στην Αθήνα και επί της οδού Γλάδστωνος 5. Ο σύλλογος εκδίδει από το 1977 (συνεχώς μέχρι σήμερα) εφημερίδα με την ονομασία «Λευκοχώρι».

 Παραπομπές 

 Πηγές 
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

 Εξωτερικοί σύνδεσμοι 
 Ιστοσ.: Eetaa.gr / Ε.Ε.Τ.Α.Α. - Διοικητικές μεταβολές της Τ.Α.: Λευκοχώρι. Ανάκτηση: 07/06/2019.
 Ιστοσ.: Eetaa.gr / Ε.Ε.Τ.Α.Α. - Διοικητικές μεταβολές της Τ.Α.: Κοινότητα Λευκοχωρίου. Ανάκτηση: 07/06/2019.
 Ιστοσ.: 5a.arch.ntua.gr / Εθνικό Μετσόβιο Πολυτεχνείο - Σχολή Αρχιτεκτόνων-Μηχανικών: Πληροφορίες για το Λευκοχώρι. Ανάκτηση: 07/06/2019.
 Incardia.gr:  Λευκοχώρι. Ανάκτηση: 07/06/2019.
 Arcadia.ceid.upatras.gr: Λευκοχώρι. Ανάκτηση: 07/06/2019.
 ExploringGreece.gr: Λευκοχώρι. Ανάκτηση: 07/06/2019.

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Χωριά του Μαινάλου
Κατηγορία:Παραδοσιακοί οικισμοί της περιφερειακής ενότητας Αρκαδίας